**М О Т И В И**

**за изменение на Наредбата за реда за придобиване, управление и разпореждане с общинско имущество, приета на основание чл.21, ал.2 от ЗМСМА и чл.8, ал.2 от ЗОС, в сила от деня на приемането и с Решение № 141/ 20.04.2012 г. на Общински съвет - Лом; допълнена и изменена с Решение № 164/ 30.05.2012 г.; Решение № 648/ 23.03.2015 г.; с Решение №216/31.11. 2016 г, Решение № 377/20.12.2017 г.; Решение № 398/27.02.2018 г. и Решение №551/28.12.2018 г.**

**Причини, налагащи приемането на изменението**

**на Наредбата за реда за придобиване, управление и разпореждане с общинско имущество**

Наредбата за реда за придобиване, управление и разпореждане с общинско имущество на Община Лом има за цел да регламентира процедурите отнасящи се до горепосочените мероприятия при спазване на ЗОС и други нормативни актове.

В процеса на работа се установи, че в Наредбата няма регламентирани действия за определени ситуации, което причинява неблагоприятен ефект върху дейността и приходите на общината, а именно:

Собственици на търговски обекти заявяват желание да стопанисват и поддържат прилежащи до обектите им площи, като места за паркиране автомобилите на клиентите им и желаят да сключат, за това, договори за наем с Община Лом.

Този казус към настоящия момент не е регламентиран в Наредбата за реда за придобиване, управление и разпореждане с общинско имущество, но е аналогичен на отдаването под наем на площи за разполагане на маси за консумация пред и до заведения.

С оглед на гореизложеното следва да се допълни и измени **Наредбата за реда за придобиване, управление и разпореждане с общинско имущество на територията на Община Лом**

**1.Цели които се поставят:**

Регламентиране отдаването под наем на общински площи за обособяване на места за паркиране в близост до търговските обекти на фирмите развиващи дейност в обекта .

**2. Финансови и други средства, необходими за прилагането на новата уредба.**

За прилагането на Наредбата не са необходими допълнително финансови средства.

**4. Очаквани резултати от прилагането**

Увеличаване приходите на Община Лом чрез обвързване с наемни договори общински площи използвани за паркиране на автомобили пред търговските обекти, или в близост до тях.

**5. Анализ за съответствие с правото на Европейския съюз.**

Предлаганият проект за изменение е разработен в съответствие с Европейското законодателство – Европейската харта за местно самоуправление.

На основание чл. 26, ал. 2 от Закон за нормативните актове, във връзка с чл. 77 от АПК заинтересованите лица могат в 30 – дневен срок от публикуване на настоящия проект на Интернет страницата на Община Лом, да направят предложения и да изразят становища по проекта.

Формата за участие в производството по издаване на посочения акт от страна на заинтересованите лица и организации са писмени предложения и възражения.

**ПРОЕКТ:**

Предвид изложените мотиви, предложението за изменение на Наредбата за реда за придобиване, управление и разпореждане с общинско имущество на територията на Община Лом е:

Допълва чл.14 с нова алинея 5:

(5) По искане от собствениците на търговски обекти за обособяване на парко места, в близост до обектите, при възможност, и въз основа на схема на гл. архитект на общината, кмета на общината сключва договор за отдаване под наем, без търг или конкурс, за срок до три години.

Настоящето изменение на Наредбатаза реда за придобиване, управление и разпореждане с общинскои мущество, прието с Решение №............................ на Общински съвет Лом влиза в сила от датата на приемането му.